《大营驻黄庄违顾山六里。往来兵士，日有虏掠屡启主帅不止也。因感赋》
清代·周馨桂

民以食我兵，兵以卫我民。此事非两易，实由如一身。

孙策入江东，菜茄不动尘。吕蒙入荆州，一笠威必伸。

彼生割据时，勘乱尚假仁。煌煌圣明朝，湛恩如阳春。

边吏一不谨，遗害不可陈。特简爪牙士，来拯水火人。

尔亦由闾阎，升为貔虎臣。胡不念民苦，迅捷报枫宸。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。